CELEX: 62012TN0529
Language: mt
Date: 2012-12-05 00:00:00
Title: Kawża T-529/12: Appell ippreżentat fil- 5 ta’ Diċembru 2012 minn Moises Bermejo Garde mis-sentenza mogħtija fil- 25 ta’ Settembru 2012 mit-Tribunal għas-Servizz Pubbliku fil-Kawża F-51/10, Bermejo Garde vs KESE

23.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/15
            
         Appell ippreżentat fil-5 ta’ Diċembru 2012 minn Moises Bermejo Garde mis-sentenza mogħtija fil-25 ta’ Settembru 2012 mit-Tribunal għas-Servizz Pubbliku fil-Kawża F-51/10, Bermejo Garde vs KESE
   (Kawża T-529/12)
   2013/C 55/27
   Lingwa tal-kawża: il-Franċiż
   
      Partijiet
   
   
      Appellant: Moises Bermejo Garde (Brussell, il-Belġju) (rappreżentant: L. Levi, avukat)
   
      Parti oħra fil-proċedura: Il-Kumitat Ekonomiku u Soċjali Ewropew (KESE)
   
      Talbiet tal-appellanti
   
   L-appellant jitlob li l-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea tal-25 ta’ Settembru 2012 fil-Kawża F-51/10 sa fejn (i) tiċħad, bħala inammissibbli, it-talbiet intiżi għal annullament tad-deċiżjonijiet kollha meħudin fuq il-bażi tal-avviż ta’ pożizzjoni vakanti tal-KESE Nru 43/09, (ii) ma tiddiċiedix fuq it-talbiet intiżi għall-kundanna tal-konvenut għall-ħlas ta’ EUR 1 000 bħala danni u (iii) ma tiddiċiedix fuq il-motivi fuq il-mertu mqajma insostenn tal-ewwel talbiet intiżi għal annullament tal-avviż ta’ pożizzjoni vakanti tal-KESE Nru 43/09;
            
         
               —
            
            
               b’konsegwenza,
               
                           —
                        
                        
                           tagħti lill-appellant il-benefiċċju tat-tieni u t-tielet talbiet fl-ewwel istanza u, għalhekk,
                           
                                       —
                                    
                                    
                                       tannulla d-deċiżjonijiet kollha meħudin fuq il-bażi tal-avviż ta’ pożizzjoni vakanti tal-KESE Nru 43/09;
                                    
                                 
                                       —
                                    
                                    
                                       tikkundanna lill-konvenut għall-ħlas ta’ EUR 1 000 bħala danni;
                                    
                                 
                     
                           —
                        
                        
                           tagħti lir-rikorrent il-benefiċċju tal-ewwel talbiet tiegħu fl-ewwel istanza fuq il-bażi wkoll tal-motivi fuq il-mertu li qajjem u, għalhekk, tannulla l-avviż ta’ pożizzjoni vakanti Nru 43/09 tal-KESE minħabba wkoll dawn il-motivi fuq il-mertu;
                        
                     
         
               —
            
            
               tikkundanna lill-konvenut għall-ispejjeż kollha taż-żewġ istanzi.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tliet aggravji.
   
               (1)
            
            
               L-ewwel aggravju bbażat fuq ksur tal-kundizzjoni tal-osservanza tal-proċedura prekontenzjuża mressqa qabel u ta’ ksur tal-Artikolu 90(2) tar-Regolamenti tal-Persunal tal-Unjoni Ewropea, sa fejn it-Tribunal għas-Servizz Pubbliku jiċħad bħala inammissibbli t-talbiet prinċipali tar-rikorrent intiżi għal annullament tad-deċiżjonijiet kollha meħudin fuq il-bażi tal-avviż ta’ pożizzjoni vakanti tal-KESE Nru 43/09.
            
         
               (2)
            
            
               It-tieni aggravju bbażat fuq ċaħda ta’ ġustizzja, ta’ ksur ta’ dritt fundamentali ta’ aċċess għall-qorti u ta’ ksur tal-obbligu ta’ motivazzjoni, billi t-Tribunal għas-Servizz Pubbliku ma ddeċidiex fuq it-talbiet prinċipali tar-rikorrent intiżi għad-danni.
            
         
               (3)
            
            
               It-tielet aggravju bbażat fuq ksur tal-obbligu ta’ motivazzjoni u ta’ ksur tal-prinċipju ta’ amministrazzjoni tajba tal-ġustizzja, billi t-Tribunal għas-Servizz Pubbliku ma kienx iddeċieda fuq il-motivi fuq il-mertu mqajma fl-ewwel istanza insostenn tat-talbiet prinċipali tar-rikorrent intiżi għal annullament tal-avviż ta’ pożizzjoni vakanti tal-KESE Nru 43/09.